ᱵᱷᱞᱟᱫᱤᱵᱷᱚᱥᱛᱳᱠ

ᱵᱷᱞᱟᱫᱤᱵᱷᱚᱥᱛᱳᱠ (ᱨᱟᱥᱤᱭᱟᱱ ᱺ Владивосто́к, ᱨᱟᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱥᱟᱹᱜᱤᱱ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱥᱟᱦᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱨᱟᱥᱤᱭᱟᱱ ᱯᱚᱱᱚᱛ ᱯᱨᱤᱢᱳᱥᱠᱤ ᱠᱨᱟᱭ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱠᱟᱱᱟ᱾ ᱵᱷᱞᱟᱫᱤᱵᱷᱚᱥᱛᱳᱠ ᱪᱤᱱ ᱟᱨ ᱮᱛᱚᱢ ᱠᱳᱨᱤᱭᱟ ᱫᱤᱥᱚᱢ ᱢᱟᱯᱟᱜ ᱡᱳᱞᱮᱛᱳᱭ ᱨᱚᱜ ᱫᱚᱨᱭᱟ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱒᱐᱑᱙ ᱥᱮᱨᱢᱟ ᱨᱟᱥᱤᱭᱟᱱ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱐᱕,᱐᱔᱙ ᱜᱟᱱ ᱦᱚᱲ ᱟᱨ ᱒᱐᱑᱐ ᱥᱮᱨᱢᱟ ᱨᱮ ᱕᱙᱒,᱐᱓᱔ ᱜᱟᱱ ᱢᱮᱱᱟᱜ ᱠᱚᱣᱟ᱾

ᱱᱚᱣᱟ ᱱᱟᱜᱟᱨ ᱨᱮᱜᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮᱱᱟᱜ ᱢᱟᱨᱟᱝ ᱨᱟᱥᱤᱭᱟᱱ ᱵᱚᱱᱫᱚᱨ ᱢᱮᱱᱟᱜᱼᱟ᱾

ᱧᱩᱛᱩᱢ
"ᱵᱷᱞᱟᱫᱤᱵᱷᱚᱥᱛᱳᱠ" ᱵᱟᱨᱟᱭᱟ ᱨᱟᱥᱤᱭᱟᱱ ᱟᱹᱲᱟᱹ ᱢᱮᱥᱟ ᱠᱟᱛᱮᱡᱽ ᱛᱮᱭᱟᱨ ᱟᱠᱟᱱᱟ᱾ "ᱵᱷᱞᱟᱫ" (Влад) ᱨᱮᱱᱟᱜ ᱢᱮᱱᱮᱫ "ᱨᱟᱡᱟ" ᱟᱨᱵᱟᱝ "ᱢᱟᱹᱞᱤᱠ" ᱟᱨ "ᱵᱷᱚᱥᱛᱳᱠ" (восто́к) ᱨᱮᱱᱟᱜ ᱢᱮᱱᱮᱫ "ᱥᱟᱢᱟᱝ ᱥᱮᱫ"᱾ ᱱᱚᱣᱟ ᱵᱟᱨᱭᱟ ᱟᱹᱲᱟᱹ ᱢᱮᱥᱟ ᱠᱟᱛᱮᱡᱽ ᱵᱷᱞᱟᱫᱤᱵᱷᱚᱥᱛᱳᱠ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱥᱟᱢᱟᱝ ᱨᱟᱥᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾

ᱱᱟᱜᱟᱢ

ᱚᱛᱱᱚᱜ

ᱵᱷᱞᱟᱫᱤᱵᱷᱚᱥᱛᱳᱠ ᱱᱟᱜᱟᱨ ᱢᱩᱨᱟᱵᱷᱤᱭᱚᱵᱷᱼᱟᱢᱩᱨᱥᱠᱤ ᱩᱯᱚᱫᱤᱯ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱓᱐ ᱠᱤᱞᱳᱢᱤᱴᱟᱨ (᱑᱙ ᱢᱟᱭᱤᱞ) ᱡᱤᱞᱤᱝ ᱟᱨ ᱑᱒ ᱠᱤᱞᱳᱢᱤᱴᱟᱨ (᱗.᱕ ᱢᱟᱭᱤᱞ) ᱚᱥᱟᱨᱟ᱾

ᱱᱚᱸᱰᱮᱱᱟᱜ ᱩᱥᱩᱞ ᱴᱷᱟᱣ ᱫᱚ ᱦᱩᱭᱩᱜ ᱠᱟᱱᱟ ᱢᱟᱭᱩᱱᱴ ᱠᱷᱳᱞᱳᱫᱤᱞᱱᱤᱠ ᱒᱕᱗ ᱢᱤᱴᱟᱨ (᱘᱔᱓ ᱯᱷᱩᱴ)᱾

ᱵᱷᱞᱟᱫᱤᱵᱷᱚᱥᱛᱳᱠ ᱚᱛᱱᱚᱜ ᱴᱷᱟᱣ ᱞᱮᱠᱟᱛᱮ ᱨᱥᱤᱭᱟᱱ ᱨᱟᱥᱤᱭᱟ ᱨᱮᱱᱟᱜ ᱥᱟᱢᱟᱝᱼᱠᱚᱧᱮ ᱥᱮᱫ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱫᱚ ᱫᱤᱥᱚᱢ ᱨᱟᱡᱽᱜᱟᱲ ᱢᱚᱥᱠᱚ ᱠᱷᱚᱱ ᱟᱞᱟᱥᱠᱟ ᱨᱮᱱᱟᱜ ᱟᱱᱪᱳᱨᱟᱜᱮ, ᱦᱟᱣᱟᱭ ᱨᱮᱱᱟᱜ ᱦᱳᱱᱩᱞᱩᱞᱩ ᱮᱢᱟᱱ ᱱᱟᱜᱟᱨ ᱠᱚ ᱥᱩᱨ ᱜᱮᱭᱟ᱾

ᱦᱚᱭ ᱦᱤᱥᱤᱫ

ᱨᱟᱡᱽᱟᱹᱨᱤ

ᱰᱮᱢᱚᱜᱽᱨᱟᱯᱷᱤ

᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱵᱷᱞᱟᱫᱤᱵᱷᱚᱥᱛᱳᱠ ᱨᱮᱱ ᱦᱚᱲᱮᱞ ᱕᱙᱒,᱐᱓᱔ ᱜᱚᱴᱟᱱ, ᱡᱟᱦᱟ ᱫᱚ ᱒᱐᱐᱒ ᱥᱮᱨᱢᱟ ᱨᱮᱱᱟᱜ ᱦᱚᱲᱮᱞ ᱕᱙᱔,᱗᱐᱑ ᱠᱷᱚᱱ ᱠᱚᱢ ᱜᱮᱭᱟ᱾ ᱱᱚᱣᱟ ᱫᱚ ᱑᱙᱘᱙ ᱥᱮᱨᱢᱟ ᱦᱚᱲᱮᱞ ᱖᱐᱖,᱖᱕᱓ ᱠᱷᱚᱱ ᱦᱚ ᱟᱹᱰᱤ ᱜᱮ ᱠᱚᱢ ᱜᱮᱭᱟ᱾ ᱒᱐᱐᱙ ᱥᱮᱨᱢᱟ ᱨᱮ ᱨᱤᱥᱮᱥᱟᱱ (recession) ᱛᱟᱭᱚᱢ ᱱᱚᱣᱟ ᱱᱟᱜᱟᱨ ᱨᱮ ᱦᱚᱲᱮᱞ ᱖᱐᱖,᱖᱕᱓ ᱜᱟᱱ ᱠᱚ ᱰᱷᱮᱨ ᱪᱟᱞᱟᱣ ᱠᱟᱱᱟ ᱒᱐᱑᱖ ᱥᱮᱨᱢᱟ ᱦᱤᱥᱟᱹᱵᱽ ᱛᱮ᱾ ᱡᱟᱹᱛ ᱦᱤᱥᱟᱹᱵᱽ ᱛᱮ ᱨᱟᱥᱤᱭᱟᱱ ᱦᱚᱲ ᱜᱮ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ᱾

ᱠᱟᱹᱣᱰᱤᱟᱹᱨᱤ
ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱢᱩᱬᱩᱛ ᱨᱮ ᱫᱚᱨᱭᱟ ᱵᱮᱯᱟᱨ, ᱦᱟᱹᱠᱩ ᱥᱟᱵᱽ ᱟᱨ ᱨᱟᱥᱤᱭᱟᱱ ᱱᱮᱵᱷᱟᱞ ᱵᱮᱥ (naval base) ᱨᱮᱱᱟᱜ ᱠᱟᱹᱢᱤ ᱠᱟᱱᱟ᱾ ᱵᱷᱞᱟᱫᱤᱵᱷᱚᱥᱛᱳᱠ ᱨᱮᱱᱟᱜ ᱞᱮᱠᱷᱟᱜᱩᱴ ᱟᱨᱡᱟᱣ ᱨᱮᱱᱟᱜ ᱢᱚᱬᱮ ᱦᱟᱹᱴᱤᱝ ᱨᱮᱱᱟᱜ ᱯᱩᱱ ᱦᱟᱹᱴᱤᱝ ᱜᱮ ᱦᱤᱡᱩᱜᱼᱟ ᱦᱟᱹᱠᱩ ᱥᱟᱵᱽ ᱟᱨ ᱚᱱᱟ ᱥᱟᱶ ᱡᱚᱯᱨᱟᱣ ᱠᱟᱹᱢᱤ ᱠᱷᱚᱱ᱾ 

ᱱᱚᱰᱮᱱᱟᱜ ᱠᱟᱹᱢᱤ ᱟᱨ ᱠᱟᱹᱣᱰᱤᱟᱹᱨᱤ ᱟᱨᱡᱟᱣ ᱨᱮᱱᱟᱜ ᱟᱨᱦᱚ ᱢᱤᱫ ᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱡᱟᱯᱟᱱᱤ ᱜᱟᱹᱰᱤ ᱠᱤᱨᱤᱝᱼᱟᱹᱠᱷᱨᱤᱝ ᱨᱮᱱᱟᱜ ᱵᱮᱯᱟᱨ᱾ ᱵᱷᱞᱟᱫᱤᱵᱷᱚᱥᱛᱳᱠ ᱨᱮᱱ ᱰᱤᱞᱟᱨ ᱥᱮᱨᱢᱟ ᱨᱮ ᱒᱕᱐,᱐᱐᱐ ᱜᱚᱴᱟᱱ ᱜᱟᱹᱰᱤ ᱠᱚ ᱤᱠᱷᱨᱤᱧᱟ ᱱᱚᱣᱟ ᱨᱮᱱᱟᱜ ᱡᱟᱹᱥᱛᱤ ᱜᱮ (᱒᱐᱐,᱐᱐᱐) ᱨᱟᱥᱤᱭᱟᱱ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱨᱮ ᱥᱮᱱᱚᱜᱼᱟ᱾

ᱦᱮᱡᱽᱥᱮᱱ
ᱥᱮᱪᱮᱫ

ᱞᱟᱠᱪᱟᱨ
ᱛᱷᱤᱭᱮᱴᱟᱨ
ᱠᱷᱮᱞᱚᱰᱸ
ᱟᱨᱦᱚ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

Official website of Vladivostok  (ᱨᱟᱥᱤᱭᱟᱱ ᱯᱟᱹᱨᱥᱤ ᱛᱮ)
Historical Map of Vladivostok (1912), Perry–Castañeda Library Map Collection, University of Texas, Austin.
ᱥᱟᱹᱠᱷᱭᱟᱹᱛ